b'\n_START_ARTICLE_\nVolapi\xc5\xa1ko kodiranje\n_START_SECTION_\nLastnosti\n_START_PARAGRAPH_\nVolapi\xc5\xa1ko kodiranje ni pre\xc4\x8drkovanje v pravem pomenu besede, saj nima poenotenih pravil. Nekdo bi na primer uporabil latini\xc4\x8dni \xc4\x8drki X in Y za cirilski \xc4\x8drki \xd0\xa5 in \xd0\xa3, ki izgledata enako, predstavljata pa povsem drug glas. V naglici nekdo lahko v latinici zlahka napi\xc5\xa1e P namesto cirilskega \xd0\xa0 (pravilno pa bi bilo seveda R). Tako lahko besedilo postane \xc5\xa1e bolj sme\xc5\xa1no in te\xc5\xbeavno za branje, tako, da kodiranje nekateri jemljejo kar za \xc5\xa1alo, pri kateri se cirilsko \xc4\x8drko zamenja z latinsko, ki izgleda enako, vendar zveni popolnoma druga\xc4\x8de. To lahko pripelje do velike zmede._NEWLINE_Latinske \xc4\x8drke, ki tako po izreki kot po pisavi ustrezajo cirilski, so E, T, O, A, K, M in v\xc4\x8dasih C._NEWLINE_\xc4\x8crke, ki v obeh \xc4\x8drkopisih samo izgledajo enako, so Y, P, H, X, B in v\xc4\x8dasih C._NEWLINE_Pri pisanju nekaterih \xc4\x8drk in znakov obstajajo triki, denimo b za \xd1\x8c, q za \xd1\x8f, b! za \xd0\xab in }|{ za \xd0\x96._NEWLINE_Podobno kot pri govorici hekerjev (leetspeak) zanesenjaki v\xc4\x8dasih uporabljajo \xc5\xa1tevke za zapisovanje podobnih cirilskih \xc4\x8drk. 4 izgleda podobno kot \xd0\xa7, 9 kot \xd0\xaf, 3 pa je skoraj popoln nadomestek za \xd0\x97.'